by admin
सिनेमा भोजपुरी के सदाबहार सुपर स्टार रवि किशन अबकी आपन जनमदिन “झलक दिखला जा” के सेटे पर मनइहें. शूटिंग में व्यस्तता का चलते ऊ आपन जनमदिन पार्टी अबकी तीन दिन ला टाल दिहले बाड़न.
रवि किशन हर साल १७ जुलाई के आपन जनमदिन धूमधाम से मनावेलें. एहु साल जनमदिन पार्टी के उनकर तइयारी जोरदार रहुवे बाकिर अगिले दिन “झलक दिखला जा” के शूटिंग रहला का चलते ऊ आपन जनमदिन पार्टी अब शनिचर का दिने मनइहें. एने “झलक दिखला जा” के सेटे पर रविकिशन के जनमदिन औपचारिक रूप से मनावल जात बा.
रवि किशन के कहना बा कि “झलक दिखला जा” एगो रोमांचक मोड़ पर पहुच गइल बा आ प्रतियोगिता बहुते कठिन होत जात बा. अइसन में ऊ कवनो रिस्क लिहल ना चाहत रहलें.
(उदय भगत के रपट)
Categories: कलाकार, टीवी शो |
No Comments »
by admin
भोजपुरी सिनेमा के सबले सफल निर्माता आलोक कुमार अब भोजपुरी के अबही तकले के सबले बड़हन फिल्म ’गंगा जमुना सरस्वती’ से भोजपुरी परदा छाप लेबे के तइयार हो गइल बाड़न. एह फिल्म ’गंगा जमुना सरस्वती’ में पहिला बेर भोजपुरी सिनेमा के तीनों बड़का सुपर स्टार, मनोज तिवारी ‘मृदुल’, रवि किशन आ दिनेशलाल यादव निरहुआ, एक साथे नजर अइहें. अतने ना एह फिल्म में पहिला बेर सिनेमा भोजपुरी के तीन गो बड़की नायिको लोग, रानी चटर्जी, रिंकू घोष आ पाखी हेगड़े, एक साथे नजर अइहें.
एह फिल्म में टीनू वर्मा, अवधेश मिश्रा, अनुप अरोड़ा, विजयकृष्ण चतुर्वेदी, अखिल तिवारी अउर आईटम क्वीन सीमा सिंह के मजगर किरदार बा. प्रस्तुत करत बिया यशी फिल्म् का साथे मिल के संयोगिता फिल्मस. अभय सिन्हा के एह फिल्म के लेखन-निर्देशन कइले बाड़ें मशहूर निर्देशक हैरी फर्नांडिस.
तीन करोड़ के लागत से बनल एह फिल्म के पूरा तरह से व्यावसायिक फिल्म बतावत बाड़ें आलोक कुमार आ उनकर कहना बा कि ई फिलिम दर्शकन के भरपूर मनोरंजन करत तीनो घंटा बन्हले रही. फिल्म के शूटिंग 45 दिन में पूरा कर लिहल गइल आ एहमें सबले बेहतरीन एक्शन स्टंटस् के दीदार होखी दर्शकन के.
गीतकार प्यारेलाल यादव अउर एस, कुमार, संगीतकार राजेश रजनीश, एक्शन मास्टर आर.पी. यादव, कार्यकारी निर्माता विकास कुमार हउवें.
फिल्म पूरा देश में एक साथ 15 अगस्त से रिलीज कइल जाई.
(प्रशांत निशांत)
Categories: इण्डस्ट्री न्यूज, फिल्म, फिल्मकार |
No Comments »
by admin
भोजपुरी अभिनेता प्रवेशलाल यादव अपना हालिया रिलीज फिलिम ’हीरो’ से चमक गइल बाड़ें. बिहार आ युपी के 50 गो सिनेमाघरन में पिछला शुक के रिलीज भइल एह फिल्म के हर जगहा शानदार ओपनिंग मिलल बा आ दर्शकन के पूरा समर्थन भेटात बा. एह फिल्म में प्रवेश के शानदार अभिनय आ एक्शन स्टंटंस् के सभे तारीफ करत बा आ शुभी का साथ प्रवेश के केमिस्ट्रीओ नीक लागल बा दर्शकन के.
निरहुआ इंटरटेनमेंट प्रा.लि. प्रस्तुत एह फिल्म के निर्माता-निर्देशक जी. सुब्बाराव हउवें.
(प्रशांत निशांत)
Categories: कलाकार, फिल्म |
No Comments »
by admin
असलम शेख के ’रखवाला’ १५ अगस्त के रिलीज होखी
भोजपुरी परदा पर ’बंधन टूटे ना’, ’प्यार के बंधन’, ’धरती कहे पुकार के’, ’धरमवीर’, ’विदाई’, ’ परिवार’ आ ’औलाद’ जइसन सुपरहिट अउर यादगार फिलिम देबे वाला निर्देशक असलम शेख के ’रखवाला’ १५ अगस्त के रिलीज होखे वाला बा.
असलम शेख के होम प्रोडक्शन कंपनी असलम शेख प्रोडक्शंस के बैनर तले बनल एह फिल्म में भोजपुरी जुबली स्टार दिनेशलाल यादव निरहुआ नायक बाड़ें आ साथ में रिंकू घोष, अवधेश मिश्रा, संजय पाण्डेय, उल्हास, माया यादव, संतोष श्रीवास्तव, सोनिया मिश्रा, पुनम वर्मा, मनोज भावुक आ बृजेश त्रिपाठी खास किरदारन में बाड़ें.
(प्रशांत निशांत)
Categories: इण्डस्ट्री न्यूज, फिल्म, फिल्मकार |
No Comments »
ces_Latn bho_Deva bho_Deva bho_Deva bho_Deva bho_Deva eng_Latn ces_Latn bho_Deva bho_Deva bho_Deva mai_Deva bho_Deva mar_Deva mai_Deva eng_Latn ces_Latn bho_Deva bho_Deva mar_Deva mai_Deva eng_Latn ces_Latn bho_Deva bho_Deva bho_Deva mar_Deva mai_Deva eng_Latn